Radiograf

En radiograf er et menneske som udfører, leder, formidler og udvikler radiografi ift. udredning, behandling og screening. Definerende for radiografien er omsorgen for det unikke menneske. Når Radiografer laver billeddiagnostisk materiale, har de en humanistisk tilgang til patienter og pårørende, hvor begreber som omsorg, tillid, angst, tryghed og etik er kerneområder.

Radiografens virksomhedsfelt er bredt defineret og kan lige så vel foregå uden for hospitalets rammer som indenfor. Radiografen anvender fysikkens love for at kunne fremstille radiografisk billedmateriale, udføre strålebehandlinger og nuklearmedicinske undersøgelser skabt via røntgenstråler, radioaktive sporstoffer, magnetfelter og ultralyd. Som radiograf kommer man tæt på den enkelte patient – både fysisk og psykisk - hvilket kræver, at man på alle måder altid er parat til at hjælpe patienten, samt er yderst opmærksom på smitteveje.

En radiograf arbejder på sygehuse og røntgenklinikker, hvor vedkommende tager røntgenbilleder, laver ultralydsscanninger og strålebehandling, samt udfører CT- og MR-scanninger af patienter.

Betegnelsen på engelsk er Professional Bachelor Degree in Radiography.

Uddannelsen 
Uddannelsen til radiograf er en mellemlang videregående sundhedsuddannelse, der er normeret til 3½ år. Radiografuddannelsen læses på en Professionshøjskole, og fører frem til betegnelsen 'Professionsbachelor i Radiografi'. I slutningen af 2. studieår vælger man uddannelsesretning, hvilket betyder, at man specialiserer sig. Det forhindrer efter endt uddannelse dog ikke, at man kan søge job inden for de to andre uddannelsesretninger (Se afsnittet "Uddannelsesretninger).

Radiografuddannelsens syv semestre veksler mellem teoriperioder på en Professionshøjskole og praktikperioder i Radiologiske-, Stråleterapeutiske- og Nuklearmedicinske Afdelinger. Praktikperioderne er tilrettelagt, således at hver radiografstuderende i løbet af uddannelsen kommer til at arbejde med forskellige specialer indenfor bl.a. cancer, hjerte/ lunge-, mave/ tarm-, hjerne og nervebane-, knogle og ledsygdomme. Her kommer man som radiografstuderende til at deltage i og udføre radiologiske undersøgelser og behandlinger af patienter. Det betyder, at man kommer til at arbejde med både syge og raske mennesker. At udføre radiologiske undersøgelser kræver tæt kontakt til den enkelte patient, hvor lejring, forflytning, pleje og kommunikation er en stor del af hverdagen.

Uddannelsen udbydes i fire byer 

 Professionshøjskolen UCC i København (universitetsby)
 University College Lillebælt i Odense (universitetsby)
 Professionshøjskolen University College Nordjylland i Aalborg (universitetsby)
 Professionshøjskolen Absalon i Næstved

Uddannelsesretninger 
 Radiografisk billeddiagnostisk retning
 Stråleterapeutisk retning
 Nuklearmedicinsk retning

Adgangskrav 
Københavns Professionshøjskole
Professionshøjskolen Nordjylland/ University College Nordjylland
 Erhvervsakademi- og Professionshøjskole/ University College Lillebælt
 Professionshøjskolen Absalon 
Som radiografstuderende er man berettet til SU samt til at kunne optage SU-lån.

Autorisation 
Det er ifølge autorisationsloven forbudt at betegne sig ”Radiograf” uden Sundhedsstyrelsens autorisation.

I Danmark bærer både mænd og kvinder betegnelsen ”Radiograf”, eftersom der er tale om en statsautorisation med én titelbetegnelse. Ca. 75 procent af danske radiografer er kvinder, mens ca. 25 procent er mænd.

Videreuddannelse

Almindelige specialiseringer: 

 Specialist indenfor kvalitetssikring, patientsikkerhed, modaliteter, kontraststoffer, hygiejne mm
 Klinisk uddannelsesansvarlig
 Keyaccount manager
 Applikationsspecialist
 IT-specialist
 Leder
 Innovationsspecialist

De mest almindelige formaliserede videreuddannelser: 

 Lektor: https://www.retsinformation.dk/eli/lta/2020/673
 Master og kandidat: https://www.ucn.dk/uddannelser/radiograf/efter--og-videreuddannelse
 Forsker, pHd: https://healthsciences.ku.dk/phd   
 Sonograf: https://www.studyabroad.com/full-degree-england/ultrasound-sonography-technologies

 Beskrivende radiograf https://www.sdu.dk/da/uddannelse/efter_videreuddannelse/kurser/sundhed_medicin_pleje/beskrivende+radiograf

Organisation og løn 
Radiografer kan organiseres i forskellige fagforeninger, herunder Radiograf Rådet (RR) Radiografstuderende har også mulighed for at melde sig ind i RR, som er medlem af Sundhedskartellet. Radiografstuderende har tillige mulighed for at blive medlem af RSD - Radiografstuderende i Danmark. Det er ikke en forudsætning for at arbejde som Radiograf (eller -studerende) at være medlem af disse organisationer.

Løn 
Lønnen består af en basisløn som er en netto-løn, dvs. at pensionsindbetalinger kommer oveni basislønnen. Lønnen er overenskomstbestemt og forhandles i sundhedskartellet.

Ud over basisløn, er det muligt at opnå forskellige tillæg, som afspejler ens erfaringer og særlige opgaver/ansvarsområder. Yderligere er der diverse tillæg for vagtarbejde.

Teoretisk grundlag 

Den teoretiske undervisning giver radiografstuderende grundlaget for at virke i praksis, og indeholder et bredt udvalg af relaterede emner inden for naturvidenskab og humanisme:

 Naturvidenskab
Udgangspunktet for al diagnostisk billedmateriale kræver viden inden for fysik , matematik, anatomi, fysiologi, patologi , mikrobiologi og hygiejne , klinisk biokemi, folkesundhedsvidenskab, videnskabsteori, farmakologi, jura og forskningsmetodologi

 Humaniora
Udgangspunkt for alt arbejde med patienter i radiografens arbejde kræver en bred viden indenfor: pædagogik, sygeplejeteori, sociologi, videnskabsteori, psykologi, ergonomi, kommunikation og etik samt uniformsetikette

Den grundlæggende teoretiske undervisning foregår på en Professionshøjskole. Når man som radiografstuderende er i hospitalsklinik, læses samme type teori som på uddannelsesinstitutionen, men her arbejdes konkret med at omsætte teorien til praksis i både skift og i tale i det daglige arbejde med patienter.

Radiografiens historie 

D. 8. november 1895 opdagede den tyske fysiker Wilhelm Conrad Röntgen røntgenstrålen, som han kaldte ”X-stråler”.
Opfindelsen af røntgenrøret var starten på en enorm udvikling inden for billeddiagnostikken, og har fået afgørende betydning for folkesundheden i forhold til udredning, behandling og screening.

Røntgenafdelingerne tilbyder i dag andre typer af modaliteter udover konventionelle røntgenundersøgelser (røntgenbilleder af lunger og knogler) røntgenstråling, nemlig CT-scanninger computertomografi, ultralyd og MR-scanning, hvorfor afdelingerne ofte benævnes 'Billeddiagnostiske Afdelinger'. Røntgenundersøgelser bliver også brugt udenfor de billeddiagnostiske afdelinger ifm. operationer, hjerteundersøgelser, nuklearmedicinske undersøgelser, strålebehandlinger og til patienter der er for syge til at blive transporteret til en billeddiagnostisk afdeling.

Radiografer er samlet i fagforeningen Radiograf Rådet, som er medlem af Sundhedskartellet og FH (tidligere medlem af FTF).

Radiografer er endvidere underlagt Sundhedsvæsenets Patientklagenævn.

Referencer

Eksterne henvisninger 

 UddannelsesGuidens information om uddannelsen som radiograf 
 UddannelsesGuidens information om arbejdet som radiograf 
 Radiograf Rådet
 Undervisningsministeriets bekendtgørelse af 11. juli 2006 om radiografuddannelsen

 Uddannelsesguide – Radiografjob
 Bekendtgørelse til Professionsbachelor i Radiografi
 Uddannelsesguide om radiografuddannelsen
   Studieordning Radiografuddannelsen:
   * KP - Københavns Professionshøjskole 
   * UCL – University College Lillebælt
   * UCN - University College Nordjylland 
 Uddannelse til Beskrivende radiograf 
 Bekendtgørelse om lektorkvalificering, lektorbedømmelse og docentbedømmelse af undervisere ved erhvervsakademier, professionshøjskoler, Danmarks Medie- og Journalisthøjskole og visse maritime uddannelsesinstitutioner
 Forsker, phd
 Sonograf
 Bekendtgørelse af lov om autorisation af sundhedspersoner og om sundhedsfaglig virksomhed
 Radiograf Rådet
 Sundhedskartellet
 Radiograf Rådet overenskomst
 Uniformsretningslinjer for personale med patientkontakt

Videregående uddannelser i Danmark
Stillingsbetegnelser inden for sundhed
Radiografi